**Előterjesztés**

**Lövő Község Önkormányzat**

**2017. év I. félév költségvetési tájékoztatójáról**

A 2017. évi képviselőtestületi munkaterv szerint szeptemberben kerül sor az első féléves tájékoztatóra, az Államkincstárhoz II. negyedéves PMINFÓ alapján .

Fentiek alapján a Tisztelt Képviselő-testület elé terjesztem.

**Bevételek alakulása:**

A 2017. évi költségvetési rendeletben meghatározott előző évi költségvetési maradvánnyal kell számolni, mely az önkormányzatnál -2.206.898 Ft-al, a közös hivatalnál +124.200,- Ft-al, módosult az eredeti maradványhoz viszonyítva.

Önkormányzatunk 2017. évi eredeti költségvetési

1. kiadási főösszege: 675.921.427,- Ft
2. bevételi főösszege: 675.921.427,- Ft volt ami az alábbiakban részletezésre kerülő előirányzat változás folytán 680.131.543,-Ft kiadási illetve bevételi főösszegre módosult,

melyből 1.180.779,- Ft önkormányzati költségvetést érintő 1.901.374,- Ft a Lövői Napsugár Óvoda és Bölcsőde költségvetését érintő, 3.186.875,-Ft a Családsegítő és Gyermekjóléti Szolgálati Társuláson keresztül a Családsegítő és Gyermekjóléti Szolgálatot, 23.786,- Ft pedig a Közös Önkormányzati Hivatalt érinti.

Az Alpokalja Kistérség költségvetése nem módosult.

Normatív állami hozzájárulások ( feladatmutatóhoz kötött) tekintetében a 2016. évi beszámoló alapján önkormányzatunknak 4.639.714 Ft visszafizetési kötelezettsége keletkezett, 2015.év után az óvodai normatíva túligénylés miatt 1.080.391,- Ft támogatást fizettünk vissza. Szolidaritási hozzájárulás címén 20.653.171,- Ft támogatást fizettünk az iskolák állami fenntartása miatt.

Pótelőirányzatot 6.292.814,- Ft összegben kaptunk az I. félévben, az intézmények előirányzatosított plusz bevétele 124.200,- Ft.

Önkormányzatok működési támogatásaként 43.932.761,- Ft került elszámolásra.

 - 2 –

 A költségvetési szerveknél foglalkoztatottak 2017. évi bérkompenzációja címen a közterhekkel növelt bruttó összeg teljes egészében lefedésre került (675.493,-), mellyel az adott intézmény bevételét megemeltük , 23.786,- Ft a közös hivatalhoz, 291.201,- Ft a Családsegítőhöz, 132.481,- Ft pedig az óvodához került átfinanszírozásra.

Az önkormányzat előirányzata ezen jogcímen 228.025,- Ft- al növekedett. Ennek jelentősége, hogy a nettó keresetek ne csökkenjenek az előző évekhez viszonyítva.

A Családsegítő és Gyermekjóléti Szolgálat ill. családi napközi részére összevont szociális ágazati pótlék címen 3.367.043,- Ft támogatást kaptunk, melyből 471.369 ,- Ft a családi napköziben került kifizetésre a többit továbbítottuk a Szolgálat felé a Társuláson keresztül.

Egyéb működési célú költségvetési támogatások címén 575.910,- Ft–ot kaptunk .

* A Családsegítő és Gyermekjóléti Szolgálati Társulás települései negyedévente utalják a betérítések rájuk eső részét. A 2017. év felosztott költségeinek megtérítésére 1.666.786,- Ft került beutalásra.
* A TB Alapból havi folyósításban rendszeresen érkezik az ellátás a védőnői feladatok finanszírozására (1.997.100,-Ft).
* A közfoglalkoztatottak bérének 100 %-át plusz járulékait utólagos elszámolás alapján igényelhetjük pótelőirányzatként.
* Méltányossági ápolási díjban az év elején 3 fő részesült, havi összege 23.600,- Ft/fő/hó. Áprilistól 1 főnél megszüntetésre került a folyósítás, mert nem igényelte az ellátott. Az I. félévben kifizetett összeg 357.940,-Ft volt.

A bevételek megfelelő ütemben érkeznek az önkormányzathoz illetve az intézményhez.

 Az intézményi működési bevételek 61,43 %-ban teljesültek. E bevételek közé az alaptevékenységgel összefüggő bevételek ( intézményi ellátási díjak), kamatbevételek, ÁFA bevételek tartoznak.

Szolgáltatások és közvetített szolg. 9.732.346.,- Ellátási díjak 2.760.637,- ÁFA bevételek 3.284.892,- Kamatbevételek 571.221,- Egyéb bevételek 656.466,-

* 3 -

Közhatalmi bevételek:

Építményadó 1.601.770,- Ft 55,23 % Helyi iparűzési adó 129.838.025,- Ft 56,45 % Gépjárműadó 3.310.329,- Ft 52,54 %

Igazgatási szolgáltatási díjak 323.253,-Ft

Felhalmozási célú átvett pénzeszköz: - I. világháborús emlékmű felújítására kaptunk 1.500.000,-Ft támogatást.

A feladat finanszírozás Kincstár által havi bontásban kerül elszámolásra, de nettó befizetőként - az előzőekben említett szolidaritási hozzájárulás miatt - nem kapunk támogatást.

Osztalékból nem származott bevételünk 2017. évben (VÍZMŰ vagyon után).

**Kiadások alakulása**

**Kiemelt kiadási tételeink teljesítéséről:**

* Személyi juttatás 49,03 %
* Munkaadót terhelő járulékok 45,85 %
* Dologi kiadások 47,62 %
* Ellátottak pénzbeli juttatások 44,92 %
* Egyéb működési célú kiadások 51,62 %
* Felújítás 60,28 %
* Beruházás 22,14 %
* Egyéb felhalmozási célú kiadások 0,00 %

Költségvetésünkben 3 fő közfoglalkoztatott alkalmazását terveztük. 2017.03.01 és 2017.03.19. közötti időszakot kivéve folyamatos a szerződésünk. Munkájukra annál is inkább szükség van, mert a növények, virágok gondozása különösen sok munkát igényel a zöldterületek további gondozása mellett.

* 4 -

A személyi juttatások aránya kissé minimálisan elmarad az időarányosnak megfelelő százaléktól, de ez az eltérés nem jelentős.

Dologi kiadásainkat figyelembe véve a teljesítések alacsonyabbak mint az időarányos felhasználás lenne (47,62 %).

Ezen kiadásaink - főleg a közüzemi díjak – csökkentése érdekében fokozott figyelmet fordítunk a takarékosságra minden intézményünknél.

Jelentős megtakarításokat értünk el a gáz, villamos energia szolgáltatás tekintetében. Épületeink napelemekkel történő felszerelése jelentős villamos energia megtakarítást eredményezett. Tudtuk csökkentetni az egyéb üzemeltetési, fenntartási költségeket is. A szállítási szolgáltatásoknál a vállalkozó tarifa emelése miatt a kiadásaink magasabbak a tervezettnél.

Egyéb működési kiadások:

BURSA ösztöndíj 225.000,-

Első lakáshoz jutók támogatása 1.200.000,-

Újszülöttek támogatása 60.000,-

Létfenntartási támogatás 155.000,-

Gyógyszertámogatás 60.000,-

Temetési támogatás 40.000,-

 Önkormányzatunknál év elején 2 fő részesült lakásfenntartási támogatásban, majd áprilistól már csak 1 fő részesült ilyen szociális juttatásban (összesen : 31.500,-Ft ). Az önkormányzat külön ilyen címen nem kap támogatást. Ennek fedezete a szociális támogatások között illetve a saját bevételek között szerepel.

A helyi önkormányzat előző évi elszámolásából származó kiadásra (visszafizetésre) 4.639.714,- Ft-ot fordítottunk.

Működési célú kiadásként az önkormányzat az alábbi tételeket biztosította az intézmények és társulások részére működésük fenntartásához.

Az SZKK részére működési támogatásként 9.089.212,- Ft került kiutalásra.

* 5 -

A peresztegi háziorvosi ügyeleti hozzájárulásunk 2017. I. félévben 340.080.,-Ft-ot jelentett.

 Működési célú pénzeszköz átadás civil szervezeteknek 7.106.720,- Ft, vállalkozásoknak ( háziorvos) 400.000,- Ft került átutalásra, a költségvetésben meghatározott ütemezés szerint.

A Családsegítő és Gyermekjóléti Szolgálat támogatását a Társuláson keresztül tudjuk megoldani . Ennek biztosítására 14.843.354 ,- Ft-ot fordítottunk.

Önkormányzatok által alakított társaságok felé történt kifizetéseink összege 65.000,- Ft volt (Alpokalja Kistérség, Sopron és Térsége Társulás, Napnyugat Turisztikai Egyesület, Kapuvári Vízitársulat, Alpokalja-Fertőtáj Vidékfejl. Egyesület)

Felhalmozási kiadásaink egy része csak az év második felében teljesülnek (+ ÁFA).

Beruházások: Ingatlan-vásárlás ( Kert u. 1.) 4.000.000,-

 Földterület vásárlás 49.467.600,-

 Árpád sor járdaépítés, vízelvezetés 6.335.000,-

 MOHL II. kialakítás 140.000,-

 Kert u. telek kialakítás 128.000,-

 ASP informatikai fejlesztés 2.598.408,-

 STIHL FS410 208.661,-

 ZANUSSI hűtőszekrény 50.315,-

 VÍZMŰ 3.591.058,-

Felújítások: I. világháborús emlékmű felújítása 1.634.170,-

 Ady E.u., Fő u. járdaépítés 15.483.064,-

 Ady E.u. csapadékvíz elvezetés 3.269.606,-

 A Vízmű által felújítások is minimális összegben kerültek leszámlázásra önkormányzatunk felé. A beruházási munkálatok egy része szintén a második félévben fejeződnek be, így a végszámla kiegyenlítésére is ekkor került sor.

A Családsegítő és Gyermekjóléti Szolgálati Társulás pénzkészlete: 218.098,- Ft.

A Családsegítő és Gyermekjóléti Szolgálat pénzkészlete: 4.038.229,- Ft.

* 6 -

Az Alpokalja Kistérségi Társulás 2017. június 30-i záró pénzkészlete: 538.970,- Ft.

2017. június 30-i záró pénzkészlet Önkormányzat 322.661.198,- Ft

Közös Hivatal 4.137.735,- Ft

Napsugár Óvoda és Bölcsőde 346.696,- Ft

Megállapítható, hogy önkormányzatunk stabil pénzügyi helyzete fennállt a félév folyamán. Pénzforgalmi számlánk mindig tartalmazta azt az összeget, amely biztosította, hogy kötelezettségeink határidőre teljesülhessenek. Emellett figyelmet fordítottunk arra is, hogy szabad pénzeszközeink lekötött betét formájában kamatozzanak.

Stabil pénzügyi helyzetünk elsősorban helyi adó bevételeinknek tudható be, melynek következtében jelentős előnnyel rendelkezünk azon önkormányzatokkal szemben, akik az állami támogatásból ill. kevesebb saját bevételből gazdálkodhatnak.

II. félév feladata lesz az elkezdett beruházások megvalósítása, felújítások folytatása, valamint a takarékos gazdálkodás.

A számszaki adatokat az 1.,2.,3.,4.,5.,6.,7.,8.,9., sz. melléklet tartalmazza.

Ennyiben kívántam beszámolni a 2017. I. félévi gazdálkodásról, melyet megvitatás után elfogadni szíveskedjenek.

Lövő, 2017. szeptember 18.

 Hollósi Gábor
 polgármester

.